《鹿柴》 唐 王维:
空山不见人,但闻人语响.
返景入深林,复照青苔上.
《别董大》(其一) 唐高适
千里黄云白日曛,北风吹雁雪纷纷 .
《别董大》(其二) 唐高适
六翮飘飖私自怜,一离京洛十余年.
丈夫贫贱应未足,今日相逢无酒钱.
《送元二使安西》 唐 王维
渭城朝雨浥轻尘, 客舍青青柳色新.
劝君更尽一杯酒, 西出阳关无故人.
《望天门山》 唐 李白
天门中断楚江开,碧水东流至此回.
两岸青山相对出,孤帆一片日边来.
《山行》 唐 杜牧
远上寒山石径斜,白云生处有人家.
停车坐爱枫林晚,霜叶红于二月花.
《梅花》 唐 王安石
墙角数枝梅, 凌寒独自开.
遥知不是雪, 为有暗香来.
《宿建德江》 唐 孟浩然
移舟泊烟渚,日暮客愁新.
野旷天低树,江清月近人.
《九月九日忆山东兄弟》 唐王维
独在异乡为异客,每逢佳节倍思亲.
遥知兄弟登高处,遍插茱萸少一人.
《七步诗》 三国 曹植
煮豆燃豆萁,豆在釜中泣.
本是同根生,相煎何太急?
《题西林壁》 宋 苏轼
横看成岭侧成峰,远近高低各不同.
不识庐山真面目,只缘身在此山中.
《赠汪伦》 唐 李白
李白乘舟将欲行, 忽闻岸上踏歌声.
桃花潭水深千尺, 不及汪伦送我情.
《江雪》 唐 柳宗元
千山鸟飞绝,万径人踪灭.
孤舟蓑笠翁,独钓寒江雪.
《枫桥夜泊》 唐 张继
月落乌啼霜满天,江枫渔火对愁眠.
姑苏城外寒山寺,夜半钟声到客船.
《寻隐者不遇》 唐贾岛
松下问童子, 言师采药去.
只在此山中, 云深不知处.
《清明》 唐 杜牧
清明时节雨纷纷, 路上行人欲断魂.
借问酒家何处有? 牧童遥指杏花村.
《独坐敬亭山》 唐李白
众鸟高飞尽, 孤云独去闲.
相看两不厌, 只有敬亭山.
《示儿》 宋 陆游
死去元知万事空, 但悲不见九州同.
王师北定中原日, 家祭无忘告乃翁!
《咏露珠》 唐·韦应物
秋荷一滴露,清夜坠玄天.
将来玉盘上,不定始知圆.
《出塞》 唐 王昌龄
秦时明月汉时关,万里长征人未还.
但使龙城飞将在,不教胡马度阴山.
《蚕妇》 宋 张愈
昨日入城市, 归来泪满巾.
遍身罗绮者, 不是养蚕人.
解析看不懂?免费查看同类题视频解析
查看解答